За Байдън е важно Тръмп да присъства на церемонията му по встъпване в длъжност Избраният за президент на САЩ Джо Байдън заяви , че е важно президентът Доналд Тръмп да присъства на церемонията му по встъпване в длъжност само от гледна точка на това , че така ще бъде демонстрирана решимостта на страната да има мирен властови преход между политически опоненти , предаде Асошиейтед прес . Байдън каза това в интервю за телевизия Си Ен Ен . Помощници на Доналд Тръмп изразиха скептицизъм , че той ще присъства на церемонията по встъпване в длъжност на Байдън на 20 януари . Тръмп продължава да твърди , че е спечелил президентските избори и , че на изборите е имало измами , отбелязва Асошиейтед прес . " Решението си е изцяло негово . Лично за мен няма никакво значение , но мисля , че има значение за страната " , изтъкна Джо Байдън . Демократът изрази съжалението си , че Тръмп отказва да приеме загубата си на изразите и каза , че се надява републиканецът да присъства на церемонията му по встъпване в длъжност , за да даде пример на останалите страни по света за това как протича демократичният процес .